Айдак Аркадий Павлович

Аркадий Павлович Айдак (1937 çулхи çĕртмен 7-мĕшĕ, Чурпай ялĕ, Етĕрне районĕ, Чăваш АССР, РСФСР — 2012 çул, Чурпай ялĕ, Етĕрне районĕ, Чăваш Республики, РФ)— СССР, Раççей Федерацин тава тивĕçлĕ ял хуçалăх ĕçченĕ (1997), Чăваш Республикин тава тивĕçлĕ ял хуçалăх ĕçченĕ (1994), Чăваш АССР тава тивĕçлĕ культура ĕçченĕ (1979), РСФСР тава тивĕçлĕ ĕçченĕ (1985). Ĕçлĕх Хĕрлĕ Ялав, «Хисеп палли», «Чăваш Республики умĕнчи тивĕçлĕх» орденĕсемпе, медальсемпе чысланă. Чăваш Республикин хисеплĕ гражданинĕ (2012)Чувашская энциклопедия.

 Кун-çулĕпе ĕçĕ-хĕлĕ 
Айдак Аркадий Павлович 1937 çулхи çĕртмен 7-мĕшĕнче Етĕрне районĕнчи Чурпайра çуралнă. 1961 çулта Чăваш патшалăх педагигика институчĕн историпе филологи факультечĕн вырăс-чăваш уйрăмĕнче аслă пĕлӳ илнĕ. 1960 çулта ПСÇЛКС Чăваш обкомĕн вĕренекен çамрăксен инструкторĕ, 1961 çулта — ССКП Етĕрне райкомĕн пропагандисчĕ, ПСÇЛКСăн Етĕрне райкомĕн пĕрремĕш секретарĕ пулнă. 1962 çулта «Ленинская искра» () колхозăн парторганизацин пĕрремĕш секретарĕ вырăнĕнче ĕçленĕ.

1964 çулта ăна «Ленинская искра» () колхозăн председателĕ пулма суйланă. Çак вырăнта вăл 43 çул тăрăшнă. Айдак ертсе пынă колхоз Совет Союзĕнче чапа тухать. Аркадий Павлович колхоз ертӳçинче вăй хунă тапхăрта 270 гектар лаптăк çинче çамрăк вăрман ӳсме тытăннă, 84 гектар лаптăк çинче 64 пĕве пӳлнĕ, «Ачак» этно-çутçанталăк паркне тата юланутçăсен шкулне (35 юланут) йĕркеленĕ, шкулсене, клубсене, санаторий туса лартнă.

 Чыславсемпе парнесем 
Аркадий Айдака чылай орденпа тивĕçтернĕ: 
Ĕçлĕх Хĕрлĕ Ялав орденĕпе,
«Хисеп палли» орденĕпе, 
СССР ВДНХ ылтăн медалĕпе
медальсемпе.

 Чăваш Республикин тава тивĕçлĕ ял хуçалăх ĕçченĕ (1994),
 Раççей Федерацийĕн тава тивĕçлĕ ял хуçалăх ĕçченĕ (1997),
 Чăваш АССР тава тивĕçлĕ культура ĕçченĕ (1979),
 РСФСР тава тивĕçлĕ культура ĕçченĕ (1985),
 Раççей Федерацийĕн хисеплĕ çĕрйĕркелӳçи.

Аркадий Айдака СССР халăх депутатне (1989), Чăваш АССР Аслă Канашĕн депутатне (1985) суйланă. Çаплах ăна вăл районти тата ял совечĕсен депутачĕ те пулнă.

 Асăнмалăх 
 Тури Ачак шкулне Аркадий Айдак ятне панă
 Аркадий Айдак аллейи

 Вуламалли 
 Айдак А. П. И взойдут семена.  — Шупашкар: Чăваш кĕнеке издательстви, 1993. — 54 с.
 Аркадий Айдак, председатель колхоза "Ленинская Искра": Долгий, извилистый и трудный путь к относительной идиллии"
 Айдак А. П. И взойдут семена. — Шупашкар: Чувашское книжное издательство, 1993. — 54 с.
 "Аркадий Айдак: романтик, пассионарий, созидатель", Шупашкар, 2021. Алексей Леонтьев: Из печати вышла книга «Аркадий Айдак: романтик, пассионарий, созидатель»

 Асăрхавсем 

 Каçăсем 
 70 лет со дня рождения Аркадия Айдака 
 Тесные узы природы 
 dic.academic.ru — Большая биографическая энциклопедия. 2009.
 Аркадий Павлович Айдак. И взойдут семена. Предисловие. — www.forest.ru 
 www.biografija.ru
 Айдак ялĕнче — агрокласс
 Алексей Леонтьев: Айдака асӑнар..

Категори:Пайăр çынсем, алфавитпа
Категори:Чăваш Енĕн паллă çыннисем
Категори:Пайăр çынсем:Етĕрне районĕ
Категори:Чăваш Енре çуралнисем
Категори:1937 çулта çуралнисем
Категори:Çĕртмен 7-мĕшĕнче çуралнисем
Категори:2012 çулта вилнисем
Категори:Авăнăн 9-мĕшĕнче вилнисем
Категори:ХХÇК ылтăн медалĕпе чысланисем